મહેસાણા શહેરમાં રખડતા ઢોરની સમસ્યાને નિયંત્રણમાં લાવવા નગરપાલિકા તંત્ર હવે કરડાઇ દાખવાના મૂડમાં આવ્યુ છે. અત્યારસુધી 400થી વધુ ઢોર વિવિધ રોડ પરથી પકડ્યા પછી પણ ઠેરઠેર રખડતા ઢોરની સમસ્યા યથાવત રહેવા પામી છે.જેને લઇને હવે પશુપાલકોને જાહેર સુચના વ્યકત કરતા પાલિકા તંત્રએ કહ્યુ હતુ કે, જાહેર આંતરીક રસ્તાઓ ઉપર રખડતા ઢોર પકડી પાંજરાપોળમાં મોકલી આપવામાં આવશે. જે ઇસમોના ઢોર જાહેર રસ્તા ઉપર માલુમ પડશે તેમની સામે ગુજરાત મ્યુ. એક્ટની કલમ 240 અન્વયે ફરીયાદ દાખલ કરવામાં આવશે.